Diari Oficial de la Generalitat Valenciana


Sumari del DOGV 8581, del 01-07-2019 (2019/6609)

RESOLUCIÓ de 12 de juny de 2019, de la directora general de Treball i Benestar Laboral, de concessió de les subvencions convocades per la Resolució de 7 de març de 2019, de la Direcció General de Treball i Benestar Laboral, per la qual es convoquen subvencions en matèria de col·laboració institucional, a través d'accions sectorials i intersectorials mitjançant programes o actuacions en matèria de prevenció de riscos laborals en la Comunitat Valenciana per a l'exercici 2019.
----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   8581

Data del DOGV
:   01-07-2019

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2019/6609


Data del document
:   12-06-2019

Organisme emissor
:   Conselleria d'Economia Sostenible, Sectors Productius, Comerç i Treball

Tipus de document
:   Resolució

Anàlisi jurídica

 Descriptors 

:   * Conselleria d'Economia Sostenible, Sectors Productius, Comerç i Treball
    * ajuda pública

RESOLUCIÓ de 12 de juny de 2019, de la directora general de Treball i Benestar Laboral, de concessió de les subvencions convocades per la Resolució de 7 de març de 2019, de la Direcció General de Treball i Benestar Laboral, per la qual es convoquen subvencions en matèria de col·laboració institucional, a través d'accions sectorials i intersectorials mitjançant programes o actuacions en matèria de prevenció de riscos laborals en la Comunitat Valenciana per a l'exercici 2019. [2019/6609]  
  
  
Atesa l'Ordre 21/2018, de 15 de novembre, de la Conselleria d'Economia Sostenible, Sectors Productius, Comerç i Treball, per la qual s'aproven les bases reguladores i s'estableix el procediment de concessió de subvencions en matèria de col·laboració institucional, a través d'accions sectorials i intersectorials mitjançant programes o actuacions en matèria de prevenció de riscos laborals en la Comunitat Valenciana (DOGV 8426, 19.11.2018, d'ara en avant, Bases reguladores).  
  
Vista la Resolució de 7 de març de 2019 (DOGV 8504, 12.03.2019), de la Direcció General de Treball i Benestar Laboral, per la qual es convoquen subvencions en matèria de col·laboració institucional, a través d'accions sectorials i intersectorials mitjançant programes o actuacions en matèria de prevenció de riscos laborals en la Comunitat Valenciana, per a l'exercici 2019.  
Estudiades les sol·licituds rebudes, la comissió de valoració, en la seua reunió de data 16 de maig, formula la proposta de resolució motivada i elabora l'informe d'avaluació de sol·licituds presentades, de conformitat amb el que es disposa en els articles 12 i 13 de les Bases reguladores.  
En la tramitació d'aquest procediment s'ha tingut en compte, així mateix, el que s'estableix en l'article 164 de la Llei 1/2015, de 6 de febrer, d'hisenda pública, del sector públic instrumental i de subvencions, i l'article 8 de les Bases reguladores.  
Vistos els antecedents exposats, i en aplicació del que es disposa en l'article 160.4 de la Llei 1/2015, de 6 de febrer d'hisenda pública, del sector públic instrumental i de subvencions, en el Decret 104/2017, de 21 de juliol, del Consell, pel qual s'aprova el Reglament orgànic i funcional de la Conselleria d'Economia Sostenible, Sectors Productius, Comerç i Treball, i en virtut de la delegació de competències establida en l'article 8 de les Bases reguladores d'aquestes subvencions, resolc:  
  
  
Primer  
Concedir les subvencions, amb càrrec a la línia de subvenció S8049 del capítol IV, del programa 315.10 «Condicions de Treball i Administració de les Relacions Laborals», del pressupost de la Generalitat per a l'exercici 2019, aplicació pressupostària 70.36.93.22556.580.28, a les entitats sol·licitants i pels imports que s'indiquen en l'annex I d'aquesta resolució, destinades al foment de la col·laboració institucional a través d'accions sectorials i intersectorials, mitjançant programes o actuacions en matèria de prevenció de riscos laborals en la Comunitat Valenciana, amb les condicions que s'estableixen en la present resolució de concessió, en la convocatòria respectiva i en les Bases Reguladores i que es reflecteixen en el citat annex I.  
  
Segon  
Denegar les subvencions a les entitats sol·licitants que s'assenyalen en l'annex II d'aquesta resolució, pels motius que s'especifiquen en aquest.  
  
Tercer  
Les entitats beneficiàries d'aquestes subvencions hauran de complir amb les obligacions establides en l'article 14 de la Llei 38/2003, general de subvencions, així com en els articles 4, 10 i 22 de les Bases reguladores.  
Quart  
L'abonament de la subvenció es lliurarà mitjançant una bestreta del 30 % de l'import de la subvenció en el moment de resolució de la concessió. El 70 % restant s'abonarà una vegada s'haja justificat la realització de l'objecte de la subvenció.  
Quant al règim de garanties, s'estarà al que es preveu en l'article 29 de les Bases reguladores i en el resolc disseté de la convocatòria d'aquestes ajudes. Les garanties respondran de l'import de les quantitats anticipades i dels interessos de demora.  
  
Cinqué  
La justificació de la subvenció es realitzarà abans del dia 30 de novembre de 2019, acompanyada de la documentació justificativa de les despeses en què haja incorregut l'entitat beneficiària, segons el que s'estableix en l'article 23 de les Bases reguladores. Per a això, hauran d'emplenar els models normalitzats disponibles en el següent enllaç:  
  
https://www.gva.es/va/inicio/procedimientos/pro\_documentos'id\_proc=19302&id\_page=&id\_site=&id\_caso=docs  
La presentació de la documentació justificativa es realitzarà de forma electrònica a través del procediment:   
https://www.gva.es/va/inicio/procedimientos'id\_proc=15856&version=amp  
  
Sisé  
La modificació o alteració de les condicions tingudes en compte per a la concessió de la subvenció i en tot cas l'obtenció concurrent de subvencions o ajudes atorgades per altres administracions públiques o privades, podrà donar lloc a la modificació o revocació de la resolució de concessió.  
  
Seté  
Procedirà el reintegrament de les subvencions concedides o la seua minoració, amb reembossament de les quantitats percebudes i l'exigència dels interessos de demora des del moment del pagament de la subvenció, per incompliment de les obligacions i requisits establits en la convocatòria, així com en els supòsits de causes de reintegrament que estableix l'article 37 de la Llei general de subvencions. El procediment de reintegrament s'ajustarà a les previsions contingudes en l'article 172 de la Llei 1/2015 de, 6 de febrer, de la Generalitat, d'hisenda pública, del sector públic instrumental i de subvencions.  
  
Huité  
La present resolució es notificarà a les entitats beneficiàries mitjançant la seua publicació en la pàgina web de la Conselleria d'Economia Sostenible, Sectors Productius, Comerç i Treball, en aplicació de l'article 45.1.b de la Llei 39/2015, d'1 d'octubre, del procediment administratiu comú de les administracions públiques. Així mateix, es publicarà en el Diari Oficial de la Generalitat Valenciana i en la Base de dades Nacional de Subvencions, en compliment del que s'estableix sobre publicitat de subvencions concedides, en la Llei general de subvencions.  
  
  
Contra la present resolució, que posa fi a la via administrativa podrà interposar-se, potestativament, de conformitat amb els articles 123 i 124 de la Llei 39/2015, d'1 d'octubre, del procediment administratiu comú de les administracions públiques, recurs de reposició davant el mateix òrgan que l'ha dictada, en el termini d'un mes a comptar des de l'endemà a la seua publicació. O bé, directament recurs contenciós administratiu, davant la Sala Contenciosa Administrativa del Tribunal Superior de Justícia de la Comunitat Valenciana, en el termini de dos mesos, a comptar des de l'endemà de la seua publicació, de conformitat amb el que es preveu en l'article 46 de la Llei 29/1998, de 13 de juliol, reguladora de la jurisdicció contenciosa administrativa.  
  
València, 12 de juny de 2019.- La directora general de Treball i Benestar Laboral: Cristina Moreno Fernández.